ये पिछले 5 महीनों में सबसे ज्यादा, 7 मौतें भी हुईं; गुजरात-महाराष्ट्र में सबसे ज्यादा मामले
India Coronavirus Outbreak Latest Updates/Corona COVID 19 Cases In Maharashtra Gujarat Latest Today News On Dainik Bhaskar (दैनिक भास्कर) शनिवार को कोरोना से 7 मौतें भी हुईं। इनमें से 3 केरल और 2-2 मौत महाराष्ट्र और गुजरात में हुईं। डेली पॉजिटिविटी रेट 1.56% और वीकली पॉजिटिविटी रेट 1.29% रही।
देश में शनिवार को कोरोना के 1,890 नए मरीज सामने आए। ये संख्या पिछले 149 दिनों (5 महीनों) में सबसे ज्यादा है। इससे पहले 28 अक्टूबर, 2022 को देश में 2,208 नए कोरोना के मामले सामने आए थे। देश में एक्टिव मामले बढ़कर 9,433 हो गए हैं।
शनिवार को कोरोना से 7 मौतें भी हुईं। इनमें से 3 केरल और 2-2 मौत महाराष्ट्र और गुजरात में हुईं। डेली पॉजिटिविटी रेट 1.56% और वीकली पॉजिटिविटी रेट 1.29% रही।
गुजरात-महाराष्ट्र में मिल रहे सबसे ज्यादा मामले
फिलहाल सबसे ज्यादा केस महाराष्ट्र, गुजरात, केरल, दिल्ली और कर्नाटक में दर्ज किए जा रहे हैं। कोरोना की पिछली दो लहरों में यही राज्य सबसे ज्यादा प्रभावित हुए थे। इसे देखते हुए केंद्रीय स्वास्थ्य मंत्रालय के सचिव राजेश भूषण ने सभी राज्यों और केंद्र शासित प्रदेश को लेटर लिखा है। उन्होंने राज्यों से कोरोना टेस्टिंग बढ़ाने और हालात पर नजर रखने को कहा है।
10 और 11 अप्रैल को हो सकती है मॉक ड्रिल
केंद्रीय स्वास्थ्य मंत्रालय और ICMR की जॉइंट एडवाइजरी के मुताबिक, 10 और 11 अप्रैल को पूरे देशभर में मॉक ड्रिल की योजना बनाई जा रही है। इस दौरान सरकारी और प्राइवेट अस्पतालों में तैयारियों का जायजा लिया जाएगा। एडवाइजरी में बताया गया है कि मॉक ड्रिल की पूरी डिटेल 27 मार्च को आएगी।
इधर, दिल्ली सरकार ने COVID-19 और इन्फ्लूएंजा H3N2 केसेस में बढ़ोतरी को देखते हुए सभी सरकारी अस्पतालों में रविवार को मॉक ड्रिल के निर्देश दिए हैं। इस दौरान स्वास्थ्य और उनकी बेसिक जरूरतों की समीक्षा की जाएगी।
एक्सपर्ट बोले- घबराने की जरूरत नहीं
पिछले कुछ दिनों में दिल्ली में भी कोरोना के मामले बढ़े हैं। एक्सपर्ट्स का मानना है कि नया XBB.1.16 वैरिएंट इसकी वजह हो सकता है, लेकिन इससे घबराने की जरूरत नहीं है। एक्सपर्ट के मुताबिक, कोविड से जुड़े सारे प्रोटोकॉल का पालन करें। अगर किसी ने बूस्टर डोज नहीं लिया है तो उन्हें जल्द से जल्द ये डोज लेनी चाहिए।
कोविड नॉर्म्स काे फॉलो करें
दो दिन पहले दिल्ली AIIMS के पूर्व निदेशक डॉ. रणदीप गुलेरिया ने कहा था कि मौसम बदलने के चलते कोविड और H3N2 के केस बढ़ सकते हैं। हर साल इन्फ्लुएंजा के केस बढ़ते हैं, घबराने की कोई बात नहीं है। मास्क लगाकर रखें, खांसते समय मुंह को ढक लें, सैनिटाइजर साथ रखें।
दुनिया में एक दिन औसतन में 94 हजार केस आ रहे
दो दिन पहले आंकड़े पेश करते हुए स्वास्थ्य सचिव ने कहा था कि दुनिया में एक दिन में कोविड के औसतन 94 हजार केस सामने आ रहे हैं। जबकि भारत में एक दिन में औसतन 966 नए केस मिल रहे। राजेश भूषण के मुताबिक, फरवरी के दूसरे हफ्ते में रोजाना औसतन 108 मामले सामने आए थे, जो बढ़कर 966 हो गए। उन्होंने कहा कि अमेरिका से दुनिया के 19%, रूस से 12.6% और हमारे देश से दुनिया के 1% मामले आ रहे हैं।
कोरोना से जुड़ी ये खबर भी पढ़ें... 
कोरोना पर मीटिंग में PM का जिनोम सिक्वेंसिंग पर जोर
PM नरेंद्र मोदी ने बुधवार (22 मार्च) को कोरोना के बढ़ते मामलों को लेकर हाईलेवल मीटिंग की थी। उन्होंने मीटिंग में सर्विलांस, ​​जीनोम टेस्टिंग और सांस की बीमारी से पीड़ित सभी मरीजों की टेस्टिंग करने पर जोर दिया। देश में इन दिनों कोविड-19 और इन्फ्लूएंजा के केसेज में लगातार बढ़ोतरी हो रही है। पूरी खबर पढें...
क्या कोरोना के मामले बढ़ने की वजह H3N2 वायरस है?
कोरोना के मामलों में अचानक बढ़ोतरी के साथ-साथ H3N2 इन्फ्लुएंजा वायरस के मामले भी बढ़े हैं। केंद्रीय स्वास्थ्य मंत्रालय ने पिछले सोमवार को देश के बड़े हॉस्पिटल के टॉप हेल्थ एक्सपर्ट्स के साथ H3N2 इन्फ्लूएंजा के बढ़ते मामलों पर चर्चा करने के लिए एक बैठक की। इसमें इन्फ्लूएंजा के बढ़ते मामलों पर चर्चा की गई। पूरी खबर पढ़ें...